ai4bharat/Pralekha huggingface dataset:
కార్మిక, ఉపాధికల్పన మంత్రిత్వ శాఖ
ఈఎస్ఐ కంట్రిబ్యూషన్ల దాఖలు గడువు మరింత పొడగింపు
- 3.49 కోట్ల ఐపీలకు 12,11,174 యాజమాన్యాలకు లబ్ధి
- లాక్డౌన్ నేపథ్యంలో ప్రయివేటు మందుల షాపుల నుంచి ఔషధాల కొనుగోలుకు అనుమతి
కోవిడ్-19 మహమ్మారితో పోరాటం నేపథ్యాన దేశం పలు సవాళ్లతో కూడిన ప్రతికూల పరిస్థితిని ఎదుర్కొంటోంది. ఈ నేపథ్యంలో పలు సంస్థలు తాత్కాలికంగా మూతబడ్డాయి. దీంతో ఆయా సంస్థల్లో పని చేస్తున్న కార్మికులు విధుల్లోకి వెళ్లి తమతమ పనులను నిర్వర్తించలేక పోతున్నారు. ఈ కఠిన సమయంలో వ్యాపార సంస్థలు, కార్మికులకు అండగా ఉండేలా ప్రభుత్వం వివిధ సహాయక చర్యలను చేపడుతోంది. కోవిడ్-19తో పోరాడటానికి గాను వైద్య వనరులను బలోపేతం చేయడంతో పాటు ఎంప్లాయీస్ స్టేట్ ఇన్సూరెన్స్ కార్పొరేషన్ తన వాటాదారులకు ప్రత్యేకంగా యజమానులు మరియు బీమా చేసిన కార్మికుల కోసం పలు సహాయక చర్యలను చేపడుతోంది.
చందాల ఫైలింగ్ గడువు పొడగింపు..
మినహాయింపు చర్యల్లో భాగంగా ఈఎస్ఐ ఫిబ్రవరి, మార్చి మాసాలకు సంబంధించిన చందాల ఫైలింగ్ గడువును వరుసాగా ఏప్రిల్ 15, మే 15 వరకు పొడగించారు. ఆయా సంస్థల యాజమాన్యాలు ఎదుర్కొంటున్న కఠిన సమయాన్ని దృష్టిలో ఉంచుకొని తాజాగా ఫిబ్రవరి మాసపు ఈఎస్ఐ చందాల చెల్లింపునకు చెందిన ఫైలింగ్లకు గడువు కాలాన్ని ఏప్రిల్ 15 నుంచి మే 15కు పొడగించారు. గత మార్చి నెలకు చెందిన చందాల ఫైలింగ్ దాఖలు గడువును కూడా 15, మే 2020గా నిర్ణయించారు. పొడగించిన కాలంలో సంస్థలపై ఎటువంటి జరిమానా, వడ్డీ, నష్ట పరిహారంను వసూలు చేయరు. రిటర్న్ దాఖలు వ్యవధి పొడగింపుతో దాదాపు 3.49 కోట్ల బీమా వ్యక్తులు మరియు 12,11,174 మంది యజమాన్యాల వారికి ఉపశమనం కలుగనుంది. వీటితో పాటు, బీమా చేసిన వ్యక్తులు, లబ్ధిదారులకు పలు సహాయక చర్యలను కూడా చేపట్టారు.
ప్రయివేటు మెడికల్ షాపుల్లో ఔషధాల కొనుగోలుకు అనుమతి..
దేశంలో లాక్డౌన్ అమలవుతున్న నేపథ్యంలో ఈఎస్ఐ లబ్ధిదారులు ప్రయివేటు మెడికల్ షాపుల నుంచి తమకు కావాల్సిన అత్యవసర మందులను కొనుగోలు చేసుకొనే వెసులుబాటును ఈఎస్ఐ కల్పించింది. ఇలా కొనుగోలు చేసిన మందులకు సంబంధించిన సొమ్మును ఈఎస్ఐ తరువాత లబ్ధిదారులకు తిరిగి చెల్లించేలా ఈఎస్ఐసీ అనుమతులు జారీ చేసింది. కరోనా కేసుల చికిత్సకు ప్రత్యేకంగా ఏదైనా ఈఎస్ఐసీ ఆసుపత్రిని ప్రత్యేకమైన కోవిడ్ -19 చికిత్స ఆసుపత్రిగా ప్రకటించినట్లయితే ఆ ఆసుపత్రి పరిధిలోని లబ్ధిదారులు అనుబంధ ఆసుప్రతులకు వెళ్లి వైద్య సేవలు పొందేలా కూడా ఈఎస్ఐసీ వెసులుబాటు కల్పించింది. దీంతో లబ్ధిదారులు ఈఎస్ఐ నిర్ధేశించి ద్వితీయ వైద్య సేవలు / ఎస్ఎస్టీ సంప్రదింపులు/ ఆసుపత్రిలో చేర్చుకోవడం/ రోగ నిర్ధారణ తదితర సేవలను టైఅప్ అసుపత్రుల నుంచి పొందేందుకు వీలు కలుగనుంది. దీనికి తోడు అత్యవసర, అత్యవసరం కాని కొన్ని చికిత్సలను లబ్ధిదారులకు ఉన్న పరిమితి మేరకు ఆయా ఆసుపత్రుల్లో ఎలాంటి రిఫరల్ లేఖ లేకుండానే పొందేలా కూడా తగిన వెసులుబాటు కల్పించారు.
వార్షిక చందా మొత్తాన్ని జమ చేయలేకపోయినా ఊరట..
కోవిడ్ లాక్డౌన్ ప్రత్యేక పరిస్థితుల కారణంగా వార్షిక చందా మొత్తాన్ని జమ చేయలేకపోయిన లబ్ధిదారులకు జారీ చేయబడిన వైద్య ప్రయోజన కార్డులు జూన్ నెలాఖరు వరకు చెల్లుబాటయ్యేలా చర్యలు చేపట్టింది. ఇలాంటి వారు ఈఎస్ఐ  లోని నిబంధన 60 మరియు 61 ప్రకారం వీరు వైద్య ప్రయోజనం పొందటానికి అనుమతించింది. శాశ్వత దివ్యాంగుల, డిపెండెంట్ల ప్రయోజనానికి సంబంధించి చెల్లింపులకు గాను రూ.41.00 కోట్ల  సొమ్మును ఈఎస్ఐసీ మార్చి నెలలోనే లబ్ధిదారుల బ్యాంక్ ఖాతాలలో జమచేసింది.
(Visitor Counter : 198
మంత్రిమండలి
ఝార్ ఖండ్ లోని దేవ్ ఘర్ లో ఒక కొత్త ఎఐఐఎమ్ఎస్ ను ఏర్పాటు చేసేందుకు ఆమోదం తెలిపిన మంత్రివర్గం
ఝార్ ఖండ్ లోని దేవ్ ఘర్ లో కొత్తగా అఖిల భారత వైద్య శాస్త్ర సంస్థ  ను ఏర్పాటు చేసేందుకు ప్రధాన మంత్రి శ్రీ నరేంద్ర మోదీ అధ్యక్షతన జరిగిన కేంద్ర మంత్రి వర్గ సమావేశం ఆమోదం తెలిపింది. ఈ ప్రోజెక్టు కోసం 1103 కోట్ల రూపాయలను కేటాయించనున్నారు. ప్రధాన మంత్రి స్వాస్థ్య సురక్ష యోజన  లో భాగంగా ఈ ఎఐఐఎమ్ఎస్ ను నెలకొల్పనున్నారు.
వివరాలు:
దేవ్ ఘర్ లోని ఎఐఐఎమ్ఎస్ లో ..
750 పడకల తో కూడిన ఒక ఆసుపత్రి, ట్రామా సెంటర్ సదుపాయాలు,
ప్రతి ఏటా 100 మంది ఎమ్బిబిఎస్ విద్యార్థులను చేర్చుకొనే వైద్య కళాశాల.
ప్రతి ఏటా 60 మంది బి.ఎస్సి.  విద్యార్థులను చేర్చుకొనే నర్సింగ్ కళాశాల, న్యూ ఢిల్లీ లోని ఎఐఐఎమ్ఎస్ తరహాలో ఉండేటటువంటి నివాస భవన సముదాయాలు మరియు సంబంధిత సదుపాయాలు/సేవలు,
15 ఆపరేషన్ థియేటర్ లతో సహా, 20 స్పెషాలిటీ/సూపర్ స్పెషాలిటీ డిపార్ట్మెంట్ లతో పాటు
సాంప్రదాయక వైద్య పద్ధతి లో చికిత్స సౌకర్యాలను అందించేందుకు 30 పడకల తో కూడిన ఒక ఆయుష్ డిపార్ట్మెంట్ .. ఏర్పాటు అవుతాయి.
పిఎమ్ఎస్ఎస్వై లో భాగంగా ఆంధ్ర ప్రదేశ్ లోని గుంటూరులో గల మంగళగిరి లో నూతనంగా ఎఐఐఎమ్ఎస్ స్థాపన సంబంధిత పనులు పురోగతిలో ఉన్నాయి.
(
రహదారి రవాణా, హైవేల మంత్రిత్వ శాఖ
పదేళ్ల తర్వాత ట్రాక్టర్ల రద్దుపై స్పష్టత ఇచ్చినరోడ్డు రవాణా-రహదారులమంత్రిత్వ శాఖ
దేశంలో వినియోగ అనర్హ, కాలుష్య కారక రవాణా-రవాణాయేతర వాహనాలను తుక్కు కిందకు మార్చే ‘వాహన తుక్కు విధానం లేదా వాహన స్వచ్ఛంద ఆధునికీకరణ కార్యక్రమాన్ని’ కేంద్ర రోడ్డు రవాణా-రహదారుల మంత్రిత్వ శాఖ రూపొందించింది. ఈ విధానం కింద వాహనాలను తుక్కు కింద పరిగణించడంపై వాటి వినియోగ కాలానికి ఎలాంటి నిర్దిష్ట పరిమితి నిర్దేశించలేదు. ఆ మేరకు స్వయంచలిత పరీక్షా కేంద్రంలో తనిఖీ చేసిన తర్వాత అది వినియోగార్హమైతే రహదారులపై వాడుకోవచ్చు.
ఇక వ్యవసాయ రంగంలో వాడే ట్రాక్టర్లను వాణిజ్యేతర వాహనం విభాగంలో చేర్చగా, వీటి తుక్కు పరిగణన వ్యవధిని తొలుత 15 ఏళ్లుగా నిర్ణయించారు. అయితే, ప్రారంభ రిజిస్ట్రేషన్ తర్వాత ఆ వ్యవధి పూర్తయ్యాక, మరో ఐదేళ్లపాటు వాడకానికి వీలుగా నవీకరించుకోవచ్చు. అలాగే 16.01.2023నాటి ‘జిఎస్ఆర్’ 29 ద్వారా నోటిఫికేషన్లో పేర్కొన్న నిర్దిష్ట కేంద్ర ప్రభుత్వ వాహనాలు మినహా మిగిలిన వాటికి తుక్కు పరిగణన వ్యవధిని నిర్ణయించలేదు.
దేశంలో పదేళ్లపాటు వాడిన ట్రాక్టర్లను తుక్కు కింద పరిగణించాలని ప్రభుత్వం నిర్ణయించిందంటూ వాట్సాప్, ట్విట్టర్ వంటి సామాజిక మాధ్యమాల్లో వదంతులు ప్రచారమవుతున్నాయి. ఈ నేపథ్యంలో అవి పూర్తిగా అవాస్తవమని, నిరాధార వదంతులతో ఇటువంటి తప్పుడు సమాచారమిస్తూ ప్రజలను భయాందోళనలకు గురిచేసేవారిపై చట్టపరంగా చర్యలు తీసుకుంటామని మంత్రిత్వశాఖ హెచ్చరించింది.
ప్రధాన మంత్రి కార్యాలయం
"చిరుధాన్యాలలో సమృద్ధి" వీడియో పాట ఆవిష్కరించిన ప్రధానమంత్రి
"చిరుధాన్యాలలో సమృద్ధి" అనే వీడియో పాట విడుదల కావటాన్ని ప్రధానమంత్రి శ్రీ నరేంద్ర మోదీ స్వాగతించారు. రైతులు చిరుధాన్యాలు పండించటం ద్వారా ప్రపంచంలో ఆకలికి చరమగీతం పలకాలనే సందేశంతో ఫాలూ పాడిన ఈ పాటలో ప్రధాని కూడా కనిపిస్తారు.
ప్రధానమంత్రి ఇలా ట్వీట్ చేశారు:
"చాలా సృజనాత్మకంగా ఉంది. మరింత మంది ఆరోగ్యవంతమైన జీవనం కోసం చిరుధాన్యాలవైపు మొగ్గు చూపేలా స్ఫూర్తిదాయకంగా ఉంది!"
ప్రధాన మంత్రి కార్యాలయం
భారతదేశ నౌకాదళం యొక్క అసాధారణమైననేర్పు ను మరియు దృఢ సంకల్పాన్ని ప్రశంసించిన ప్రధాన మంత్రి
ఒఎన్ జిసి కి చెందిన సంక్లిష్టమైనటువంటి ఇంధనం వెలికితీత సామగ్రి కి ఎదురైన చిక్కు సమస్య ను పరిష్కరించి, అధోజల ఇంధన మార్గాల ను అదనం గా ఏర్పాటు చేసుకొనే ప్రక్రియ సజావు గా సాగేందుకు తోడ్పడినటువంటి భారతదేశ నౌకాదళం యొక్క అసామాన్యమైన నేర్పు ను మరియు దృఢ సంకల్పాన్ని ప్రధాన మంత్రి శ్రీ నరేంద్ర మోదీ ప్రశంసించారు.
పెట్రోలియమ్ మరియు సహజ వాయువు మంత్రిత్వ శాఖ ట్వీట్ కు ప్రధాన మంత్రి ప్రతిస్పందిస్తూ -
‘‘భారతదేశ నౌకాదళం ద్వారా గొప్ప ప్రయాస!’’ అని ఒక ట్వీట్ లో పేర్కొన్నారు.
సిబ్బంది, ప్రజా ఫిర్యాదులు మరియు పింఛన్ల మంత్రిత్వ శాఖ
రిక్రూట్ మెంట్ ఫలితాలను ఏప్రిల్ 2023న ఖరారు చేసిన యుపిఎస్సి
దిగువన పేర్కొన్న రిక్రూట్మెంట్ ఫలితాలను ఏప్రిల్ 2023న యూనియన్ పబ్లిక్ సర్వీస్ కమిషన్ ఖరారు చేసింది. సిఫార్సు చేసిన అభ్యర్ధులకు పోస్ట్ ద్వారా వ్యక్తిగతంగా సమాచారాన్ని అందించడం జరిగింది. ఇతర అభ్యర్ధుల దరఖాస్తులను తగిన రీతిలో పరిగణించడం జరిగితే, అయితే వారిని ఇంటర్వ్యూకి పిలవడం/ పోస్టుకు సిఫార్సు చేయడం సాధ్యం కానందున విచారం వ్యక్తం చేశారు.
జాబితా కోసం ఇక్కడ క్లిక్ చేయండి.
ప్రధాన మంత్రి కార్యాలయం
మహారాష్ట్రముఖ్యమంత్రి గా శ్రీ ఏక్ నాథ్ శిందే పదవీప్రమాణాన్ని స్వీకరించిన సందర్భం లో ఆయనకు అభినందనలు తెలిపిన ప్రధాన మంత్రి
ఉప ముఖ్యమంత్రిగా శ్రీ దేవేంద్ర ఫడ్ ణవీస్ పదవీప్రమాణాన్ని స్వీకరించిన సందర్భం లో ఆయన కుకూడా అభినందనల ను వ్యక్తం చేసిన ప్రధాన మంత్రి
మహారాష్ట్ర ముఖ్యమంత్రి గా శ్రీ ఏక్ నాథ్ శిందే పదవీప్రమాణాన్ని స్వీకరించిన సందర్భం లో ఆయన ను ప్రధాన మంత్రి శ్రీ నరేంద్ర మోదీ అభినందించారు.
ప్రధాన మంత్రి ఒక ట్వీట్ లో -
మహారాష్ట్ర ముఖ్యమంత్రి గా శ్రీ @mieknathshinde గారు పదవీప్రమాణాన్ని స్వీకరించిన సందర్భం లో ఆయన ను నేను అభినందించదలచుకొన్నాను. క్షేత్ర స్థాయి నాయకుడు గా ఆయన కు రాజకీయపరమైనటువంటి, చట్టసభ కు సంబంధించినటువంటి మరియు పాలనపరమైనటువంటి అనుభవం దండి గా ఉంది. మహారాష్ట్ర ను మరింత ఉన్నతమైన శిఖరాల కు తీసుకుపోయే దిశ లో ఆయన కృషి చేస్తారన్న నమ్మకం నాకుంది.’’ అని పేర్కొన్నారు.
ఉప ముఖ్యమంత్రి గా శ్రీ దేవేంద్ర ఫడ్ ణవీస్ పదవీప్రమాణాన్ని స్వీకరించిన సందర్భం లో ప్రధాన మంత్రి శ్రీ నరేంద్ర మోదీ శ్రీ దేవేంద్ర ఫడ్ ణవీస్ ను కూడా అభినందించారు.
ప్రధాన మంత్రి ఒక ట్వీట్ లో -
మహారాష్ట్ర ఉప ముఖ్యమంత్రి గా పదవీప్రమాణాన్ని స్వీకరించిన సందర్భం లో శ్రీ @Dev_Fadnavis గారి కి ఇవే అభినందన లు. ఆయన ప్రతి ఒక్క బిజెపి కార్యకర్త కు ప్రేరణ గా ఉన్నారు. ఆయన కు గల అనుభవం మరియు ప్రావీణ్యం లు ప్రభుత్వానికి ఒక ఆస్తి గా ఉంటాయి. మహారాష్ట్ర యొక్క అభివృద్ధి పథాన్ని మరింత బలపరుస్తారన్న విశ్వాసం నాలో ఉంది.’’ అని పేర్కొన్నారు.
నౌకారవాణా మంత్రిత్వ శాఖ
నావికులకు ఆన్ లైన్ లో ఫైనల్ పరీక్షలు ప్రారంభించిన మంత్రి మాన్ సుఖ్ మాందవ్యా
కోవిడ్ సంక్షోభం నేపథ్యంలో నావికులు
ఇంటినుంచే పరీక్షలు రాసే సౌకర్యం
నావికారంగంలో ఉపాధి అవకాశాలున్నాయన్న ప్రధాని ఆలోచనలమేరకే ఈ కృషి: శ్రీ మాందవ్యా
ప్రపంచంలో నావికులకు ఆన్ లైన్ పరీక్షలు పెడుతున్న మొదటి దేశం భారత్
నావికాశిక్షణ పొందిన అభ్యర్థులకు అంతిమ పరీక్షలు ఆన్ లైన్ లో నిర్వహించటానికి కేంద్ర షిప్పింగ్ శాఖ సహాయ మంత్రి శ్రీ మాన్ సుఖ్ మాందవ్యా శ్రీకారం చుట్టారు. ఢిల్లీలో ఈ రోజు ఆయన వర్చువల్ కార్యక్రమంలో పాల్గొన్నారు. డైరెక్టరేట్ జనరల్ ఆఫ్ షిప్పింగ్ ఆధ్వర్యంలోని వివిధ నావికాశిక్షణా సంస్థలలో శిక్షణ పొందినవారు ఇప్పుడు కోవిడ్ సంక్షోభంలో వాళ్ళ ఇళ్ళనుంచే పరీక్షలు రాసే అవకాశం కల్పించారు.
ఈ సందర్భంగా మంత్రి శ్రీ మాందవ్యా మాట్లాడుతూ, నిపుణులైన నావికులకు భారత్ పేరు మోసిందన్నారు. 2017లో 1.54 లక్షలమంది సుశిక్షితులైన నావికులుండగా 2019 నాటికి 2.34 లక్షలకు చేరుకోగలిగామన్నారు. భారత, విదేశీ అవసరాలను సైతం తీర్చగలిగేలా 5 లక్షల మందిని సిద్ధం చేయటమేనమన్నారు. నావికారంగంలో ఉపాధి అవకాశాలు బాగా పెరుతాయన్న ప్రధాని మోదీ అంచనాలకు అనుగుణంగా ఈ కృషి జరుగుతోందన్నారు. షిప్పింగ్ పరిశ్రమ ఈ కోణంలో దృష్టి సారించిందని చెప్పారు.
మారుతున్న కాలానికి అనుగుణంగా శిక్షణా సంస్థలు కూడా మారుతూ ఉండటం పట్ల మంత్రి హర్షం వ్యక్తం చేశారు. నావికులకోసం అంతిమ పరీక్షలు ఆన్ లైన్ లో జరుపుతున్న దేశం ప్రపంచంలో భారత్ ఒక్కటేనని మంత్రి ఈ సందర్భంగా ప్రత్యేకంగా ప్రస్తావించారు. ఆ విధంగా వారు ఇళ్ళనుంచే పరీక్షలు రాసే అవకాశం కల్పించిందన్నారు. దీనివలన కచ్చితమైన, ఏకరూప పరీక్షా విధానం అందుబాటులోకి వస్తుందని కూడా గుర్తుచేశారు.
ఈ వర్చువల్ ప్రారంభోత్సవంలో షిప్పింగ్ డి.జి. శ్రీ అమితాబ్ కుమార్ మొత్తం పరీక్షల ప్రక్రియ గురించి మంత్రికి వివరించారు. అనేక భద్రతా చర్యలు తీసుకున్నమీదటే ఈ విధానాన్ని చేపట్టినట్టు చెప్పారు. ఎలాంటి అవకతవకలకూ అవకాశం లేనివిధంగా రూపొందించగలిగినట్టు మంత్రికి తెలియజేశారు. పరీక్షలు రాసేవారు ఆన్ లైన్ లో https://www.dgsexams.in/ వెబ్ సైట్ లో లాగిన్ కావాల్సి ఉంటుందన్నారు.
షిప్పింగ్ కార్యదర్శి శ్రీ సంజీవ్ రంజన్ తోబాటు మంత్రిత్వశాఖకు చెందిన సీనియర్ అధికారులు, షిప్పీంగ్, నావికా శిక్షణాసంస్థల డైరెక్టరేట్ జనరల్ కార్యాలయ అధికారులు, నావికులు ఈ వర్చువల్ ప్రారంభ కార్యక్రమంలో పాల్గొన్నారు.
ఆయుష్
ఆయుష్ మంత్రిత్వ శాఖకు చెందిన తయారీ విభాగం ఐఎంపిసిఎల్ రూ. 160 కోట్లు దాటిన ఆదాయంతో అత్యధిక టర్నోవర్ సాధించింది.
ఆయుష్ మంత్రిత్వ శాఖకు చెందిన ప్రభుత్వ రంగ ఉత్పాదక విభాగమైన ఇండియన్ మెడిసిన్స్ ఫార్మాస్యూటికల్ కార్పొరేషన్ లిమిటెడ్  2020-21 ఆర్థిక సంవత్సరానికి సుమారు 164.33 కోట్ల రూపాయల టర్నోవర్ను నమోదు చేసింది. ఇది కంపెనీ చరిత్రలో సాధించిన అత్యధిక ఆదాయం మరియు సుమారు 12 కోట్ల రూపాయల అధిక లాభం నమోదైంది. అంతకుముందు సంవత్సరంలో 2019-20 సంస్థ యొక్క ఉత్తమ ఆదాయ గణాంకాలు రూ .97 కోట్లు. కొవిడ్-19 మహమ్మారి నేపథ్యంలో ఆయుష్ ఉత్పత్తులు మరియు సేవలను ప్రజలు మరింతగా ఆదరిస్తున్నారనడానికి ఈ పెరుగుదల నిదర్శనంగా చెప్పవచ్చు.
ప్రపంచ ఆరోగ్య సంస్థ  ఇటీవల మార్చి 2021 లో కొన్ని పరిశీలనలకు లోబడి డబ్లుహెచ్వో-జిఎంపీ/సివోపిపి ధృవీకరణ కోసం 18 ఆయుర్వేద ఉత్పత్తులను సిఫారసు చేసింది. ఐఎంపిసిఎల్ ఖ్యాతిలో ఇది మరో కలికితురాయి. అత్యున్నత తయారీ పద్ధతులు /ఔషధ ఉత్పత్తి యొక్క సర్టిఫికేట్  'తనిఖీ నిర్వహించిన తరువాత ఆయా సంస్థలకు అందించే ధృవీకరణ పత్రం ఇది. ప్రపంచ స్థాయిలో నాణ్యమైన ఔషధాల ఎగుమతి కార్యకలాపాలను ప్రారంభించడానికి ఈ ధృవీకరణ పత్రం ఐఎంపిసిఎల్కు సహాయపడుతుంది.
దేశంలో ఆయుష్ ఔషధాల తయారీదారులలో అత్యంత విశ్వసనీయ తయారీదారులలో ఒకటి ఐఎంపిసిఎల్. ప్రత్యేకమైన ప్రామాణికతకు ఈ సంస్థ ప్రసిద్ది చెందింది. కొవిడ్-19 మహమ్మారి సమయంలో ఇది దేశ అవసరాలను అతి తక్కువ సమయంలో తీర్చగలిగింది. రోగనిరోధకశక్తిని పెంపొందించడానికి ఉపయోగపడే ఆయుర్రక్ష ఇమ్యునోబూస్టింగ్ కిట్ను కేవలం రూ.350కే అందించింది. ఇది తక్కువ ధర కలిగిన కిట్లలో ఒకటి మరియు అమెజాన్లో కూడా ఇది లభిస్తుంది. గత రెండు నెలల్లో ఇలాంటి కిట్లు దాదాపు 2 లక్షలు అమ్ముడయ్యాయి.
ప్రస్తుతం ఐఎంపిసిఎల్ వివిధ రకాల వ్యాధుల కోసం 656 క్లాసికల్ ఆయుర్వేదిక్, 332 యునాని మరియు 71 యాజమాన్య ఆయుర్వేద ఔషధాలను తయారు చేస్తోంది. ఎసెన్షియల్ డ్రగ్ లిస్ట్  ప్రకారం పరిశోధన మరియు అభివృద్ధి కార్యకలాపాలకు మరియు 25 కొత్త యాజమాన్య ఆయుర్వేద ఔషధాలకు ఇది సహకారం అందించింది.
ఐఎంపిసిఎల్తో వ్యాపారం చేస్తున్న ప్రతి ప్రభుత్వ సంస్థ వివిధ ఆరోగ్య కార్యక్రమాలకు స్థిరమైన సహకారాన్ని అందించినందుకు మరియు కొవిడ్-19 మహమ్మారి సమయంలో ఉత్పత్తులను నిరంతరాయంగా అందించినందుకు ప్రశంసలు అందించాయి.
మహిళా, శిశు అభివృద్ధి మంత్రిత్వ శాఖ
నేషనల్ న్యూట్రిషన్ మిషన్
పోషకాహార లోప రహిత భారతదేశ సాధనే లక్ష్యంగా 8 మార్చి, 2018న పోషణ్ అభియాన్ ప్రారంభించబడింది. దేశం నుండి పోషకాహార లోపాన్ని దశలవారీగా తగ్గించడం మరియు 0-6 సంవత్సరాల పిల్లలు, కౌమార బాలికలు, గర్భిణీ స్త్రీలు మరియు పాలిచ్చే తల్లుల పోషకాహార స్థితిని సమయానుకూలంగా మెరుగుపరచడం అభియాన్ లక్ష్యంగా పెట్టుకుంది. అభియాన్ మొత్తం 36 రాష్ట్రాలు/యూటీలలో ప్రారంభించబడింది.
ఆరోగ్య & కుటుంబ సంక్షేమ మంత్రిత్వ శాఖ  ఇటీవల విడుదల చేసిన ఎన్ఎఫ్హెచ్ఎస్-5  నివేదిక పోషణ్ అభియాన్ యొక్క కృషిని గుర్తించింది. ఇది కీలక పోషకాహార సూచికలలో క్షీణతను ప్రతిబింబిస్తుంది. 5 సంవత్సరాల కంటే తక్కువ వయస్సు ఉన్న పిల్లలలో పొట్టితనం 38.4% నుండి 35.5%కి తగ్గింది. వృధా 21.0% నుండి 19.3%కి మరియు తక్కువ బరువు 35.8% నుండి 32.1%కి తగ్గింది.
ఇంకా మిషన్ పోషణ్ 2.0 సప్లిమెంటరీ న్యూట్రిషన్ ప్రోగ్రామ్ మరియు పోషణ్ అభియాన్ను ఉపసంహరించుకునే సమీకృత పోషకాహార మద్దతు కార్యక్రమం. అన్ని రాష్ట్రాలు/యుటిల కోసం 2021-2022 బడ్జెట్ లో ప్రకటించబడింది. ఇది ఆరోగ్యం, సంక్షేమంమరియు వ్యాధి మరియు పోషకాహార లోపానికి రోగనిరోధక శక్తిని పెంపొందించే పద్ధతులను అభివృద్ధి చేయడంపై దృష్టి సారించి పోషకాహార కంటెంట్, డెలివరీ, ఔట్రీచ్ మరియు ఫలితాలను బలోపేతం చేయడానికి ఉద్దేశించబడింది.
పోషణ్ అభియాన్ కింద జనవరి 1, 2022 వరకు విడుదల చేసిన నిధులు, వినియోగించిన నిధులు మరియు ఖర్చు చేయని నిధుల స్టేట్మెంట్ స్టేట్/యుటి వారీగా అనుబంధం-1లో ఉంది.
పోషణ్ అభియాన్ కింద ఒక నిర్దిష్ట సంవత్సరంలో ఏదైనా ఉపయోగించని నిధి / అదనపు వ్యయం తదుపరి సంవత్సరంలో కేటాయింపు/విడుదలలో సర్దుబాటు చేయబడుతుంది.ఈ సమాచారాన్ని కేంద్ర మహిళా శిశు అభివృద్ధి శాఖ మంత్రి శ్రీమతి స్మృతి జుబిన్ ఇరానీ ఈరోజు రాజ్యసభలో లిఖితపూర్వకంగా సమాధానంలో ఇచ్చారు.
సమాచార, ప్రసార మంత్రిత్వ శాఖ
డా.రాజేంద్ర ప్రసాద్ స్మారక వార్షిక ఉపన్యాసాన్ని డిసెంబర్ 3, 2022న ప్రసారం చేయనున్న ఆల్ ఇండియా రేడియో
ప్రతిష్టాత్మక స్మారక ఉపన్యాస కార్యక్రమంలో ప్రసంగించనున్న లోక్సభ స్పీకర్ శ్రీ ఓం బిర్లా
ఆల్ ఇండియా రేడియో పూర్తి నెట్వర్క్లో రాత్రి 9.30 గంటల నుంచి ప్రసారం
డా.రాజేంద్ర ప్రసాద్ స్మారక ఉపన్యాసాన్ని రాత్రి 10.30 గంటల నుంచి ప్రసారం చేయనున్న దూరదర్శన్ న్యూస్
డా.రాజేంద్ర ప్రసాద్ స్మారక వార్షిక ఉపన్యాసాన్ని ఆల్ ఇండియా రేడియో శనివారం, డిసెంబర్ 3, 2022న ప్రసారం చేయనుంది. ఈ ప్రతిష్టాత్మక స్మారక ఉపన్యాస కార్యక్రమంలో లోక్సభ స్పీకర్ శ్రీ ఓం బిర్లా ప్రసంగిస్తారు. ఆల్ ఇండియా రేడియో పూర్తి నెట్వర్క్లో రాత్రి 9.30 నుంచి ప్రసారం అవుతుంది. 100.1 ఎఫ్ఎం గోల్డ్, 102.6 ఎఫ్ఎం రెయిన్బో, ఆల్ ఇండియా రేడియో ఛానెళ్లు, ట్విట్టర్లో @airnewsalerts, న్యూస్ఆన్ఎయిర్ యూట్యూబ్ ఛానెల్, న్యూస్ఆన్ఎయిర్ యాప్ ద్వారా శ్రోతలు ఈ ప్రసారాన్ని వినవచ్చు.
డా.రాజేంద్ర ప్రసాద్ స్మారక ఉపన్యాసాన్ని అదే రోజు రాత్రి 10.30 గంటల దూరదర్శన్ న్యూస్ ప్రసారం చేస్తుంది.
మన దేశానికి స్వాతంత్ర్యం వచ్చి 75 ఏళ్లు పూర్తయిన సందర్భంగా ఈ సంవత్సరం ఉపన్యాస అంశంగా "అమృత్ కాల్ మే భారతీయత"ను నిర్ణయించారు.
డా.రాజేంద్ర ప్రసాద్ స్మారక ఉపన్యాసం గురించి:
నిరాడంబరతకు ప్రతిరూపం, విద్యావేత్త, రాజ్యాంగ సభ అధ్యక్షుడు, మది నిండా భారతీయతను నింపుకున్న వ్యక్తి, భారతదేశ మొదటి రాష్ట్రపతి డా.రాజేంద్ర ప్రసాద్ స్మారకార్థం డా.రాజేంద్ర ప్రసాద్ స్మారక ఉపన్యాస కార్యక్రమాన్ని ఆల్ ఇండియా రేడియో  ఏటా నిర్వహిస్తుంది.
ఈ ఉపన్యాసాల పరంపర గౌరవ సంప్రదాయం 1969 నుంచి ప్రారంభమైంది. మాజీ రాష్ట్రపతి డాక్టర్ శంకర్దయాళ్ శర్మ, మాజీ ప్రధాని అటల్ బిహారీ వాజ్పాయీ, మాజీ ఉప రాష్ట్రపతి ఎం.వెంకయ్య నాయుడు వంటి ప్రముఖులు, హజారీ ప్రసాద్ ద్వివేది, మహాదేవి వర్మ, హరివంశ్ రాయ్ బచ్చన్ వంటి సాహితీవేత్తలు ఈ ప్రతిష్టాత్మక స్మారక ఉపన్యాస కార్యక్రమంలో మాట్లాడారు. భారతదేశ సాంస్కృతి, పురోగతి వంటి విస్తృత విషయాల మీద చర్చించారు.
భారతదేశ మొదటి రాష్ట్రపతి డా.రాజేంద్ర ప్రసాద్ జయంతి సందర్భంగా ప్రతి సంవత్సరం డిసెంబర్ 3వ తేదీన ఈ ఉపన్యాసం రికార్డింగ్ను ఆల్ ఇండియా రేడియో పూర్తి నెట్వర్క్లో ప్రసారం చేస్తారు. దేశ రాజకీయ, సాంస్కృతిక, సామాజిక వాతావరణం గురించి ఈ ఉపన్యాసాల పరంపర చర్చిస్తుంది. భారతదేశం సాధించిన విజయాలు, భవిష్యత్ అవకాశాలను కూడా ఈ ఉపన్యాసాల ద్వారా విమర్శనాత్మకంగా విశ్లేషిస్తారు.
చట్ట, న్యాయ మంత్రిత్వ శాఖ
ఇరవై రెండవ "లా కమిషన్ ఆఫ్ ఇండియా" పదవీకాలాన్ని 2024 ఆగస్టు 31వ తేదీ వరకు పొడిగించేందుకు ఆమోదం తెలియజేసిన - కేంద్ర మంత్రివర్గం
ఇరవై రెండవ "లా కమిషన్ ఆఫ్ ఇండియా" పదవీకాలాన్ని 2024 ఆగస్టు, 31వ తేదీ వరకు పొడిగించేందుకు గౌరవనీయులైన ప్రధానమంత్రి శ్రీ నరేంద్ర మోదీ నేతృత్వంలోని కేంద్ర మంత్రివర్గం ఆమోదం తెలియజేసింది.
"లా కమిషన్ ఆఫ్ ఇండియా" అనేది చట్టబద్ధత లేని సంస్థ, ఇది ఎప్పటికప్పుడు భారత ప్రభుత్వంచే ఏర్పాటు చేయబడుతూ ఉంటుంది. ఈ కమిషన్ మొదటిసారి 1955లో ఏర్పాటైంది. ఆ తర్వాత, ఎప్పటికప్పుడు తిరిగి ఏర్పాటవుతూ ఉంది. ప్రస్తుత ఇరవై రెండవ "లా కమిషన్ ఆఫ్ ఇండియా" పదవీకాలం 2023 ఫిబ్రవరి, 20వ తేదీతో ముగుస్తుంది.
వివిధ లా కమిషన్లు దేశ చట్టాల ప్రగతిశీల అభివృద్ధికి, క్రోడీకరణకు ముఖ్యమైన సహకారాన్ని అందించగలిగాయి. ఆ విధంగా, లా కమిషన్ ఇప్పటివరకు 277 నివేదికలు సమర్పించింది.
ఇరవై రెండవ లా కమిషన్ చైర్ పర్సన్, సభ్యులు ఇటీవలే కార్యాలయంలో చేరారు. అనేక పెండింగ్ ప్రాజెక్టులు పరిశీలించి నివేదిక కోసం చేపట్టిన పని పురోగతిలో ఉంది. అందువల్ల, ఇరవై రెండవ "లా కమిషన్" పదవీకాలం 2024 ఆగస్టు, 31వ తేదీ వరకు పొడిగించడం జరిగింది.
ఇది ఈ క్రింది విధంగా ఒకే రకమైన కూర్పును కలిగి ఉంటుంది:
- ఏ) పూర్తి కాలపు ఛైర్ పర్సన్;
- బి) నలుగురు పూర్తి కాలపు సభ్యులు ;
- సి) ఎక్స్-అఫీషియో సభ్యుడిగా న్యాయ వ్యవహారాల శాఖ కార్యదర్శి;
- డి) ఎక్స్ అఫీషియో సభ్యుడిగా శాసన శాఖ కార్యదర్శి;
- ఇ) ఐదుగురికి మించకుండా పార్ట్ టైమ్ సభ్యులు.
21.02.2020 నాటి ఉత్తర్వులో పేర్కొన్న ప్రకారం, "లా కమిషన్" దాని పొడిగించిన కాలవ్యవధిలో, దిగువ పేర్కొన్న ఇతర విషయాలతో పాటు, దాని ప్రస్తుత బాధ్యతలు నిర్వర్తిస్తూనే ఉంటుంది: -
- ఎ) ఇకపై ఉపయోగపడని చట్టాలను గుర్తించడం, వాడుకలో లేని, అనవసరమైన చట్టాల రద్దుకు సిఫార్సు చేయడం;
- బి) ఆదేశిక సూత్రాలను అమలు చేయడానికి, రాజ్యాంగ ప్రవేశికలో పేర్కొన్న లక్ష్యాలను సాధించడానికి, అవసరమైన కొత్త చట్టాలను రూపొందించాలని సూచించడం;
 చట్టం, న్యాయ మంత్రిత్వ శాఖ  ద్వారా ప్రభుత్వం ప్రత్యేకంగా పేర్కొనే, చట్టం, న్యాయ పరిపాలనకు సంబంధించిన ఏదైనా అంశంపై ప్రభుత్వానికి దాని అభిప్రాయాలను పరిగణనలోకి తీసుకోవడం, తెలియజేయడం;
- డి) చట్టం, న్యాయ మంత్రిత్వ శాఖ  ద్వారా ప్రభుత్వం సూచించిన విధంగా ఏదైనా ఇతర దేశాలకు పరిశోధన అందించడానికి అభ్యర్థనలను పరిగణనలోకి తీసుకోవడం;
- ఇ) కేంద్ర ప్రభుత్వం చేపడుతున్న అన్ని సమస్యలు, విషయాలు, అధ్యయనాలు, పరిశోధనలపై ఎప్పటికప్పుడు నివేదికలను సిద్ధం చేసి సమర్పించడం, యూనియన్ లేదా ఏదైనా రాష్ట్రం ద్వారా సమర్థవంతమైన చర్యల కోసం అటువంటి నివేదికలను సిఫార్సు చేయడం;
 కాలానుగుణంగా కేంద్ర ప్రభుత్వం కేటాయించిన ఇతర విధులు నిర్వర్తించడం.
ఆర్థిక మంత్రిత్వ శాఖ
తమిళనాడు పారిశ్రామిక కారిడార్ లో రహదారుల నెట్ వర్క్ను ఆధునీకరించేందుకు $484 మిలియన్ల రుణ కేటాయింపు ఒప్పందం పై సంతకం చేసిన భారత్, ఎడిబి
తమిళలనాడు రాష్ట్రంలో చెన్నై- కన్యాకుమారి పారిశ్రామిక కారిడార్  లో పారిశ్రామిక అభివృద్ధిని సులభతరం చేసేందుకు, రవాణా అనుసంధానతను మెరుగుపరిచేందుకు ఏషియన్ డెవలప్మెంట్ బ్యాంక్ , భారత ప్రభుత్వం బుధవారం నాడు 484 మిలియన్ డాలర్ల రుణం కేటాయింపు ఒప్పందంపై సంతకాలు చేశాయి.
పశ్చిమ బెంగాల్ నుంచి తమిళనాడు వరకు విస్తరించి ఉన్న భారత తూర్పు తీర ఆర్థిక కారిడార్ లో సికెఐసి భాగం. ఇది దక్షిణ, ఆగ్నేయ, తూర్పు ఆసియాలోని ఉత్పత్తి నెట్ వర్క్లతో భారత్ ను అనుసంధానం చేస్తుంది. ఇసిఇసిని అభివృద్ధి చేయడంలో భారత ప్రభుత్వానికి ప్రధాన భాగస్వామిగా ఎడిబి వ్యవహరిస్తోంది.
భారత ప్రభుత్వం తరఫున తమిళనాడు పారిశ్రామిక అనుసంధాన ప్రాజెక్టు కోసం ఆర్థిక వ్యవహారాల శాఖ అదనపు కార్యదర్శి రజత్ కుమార్ మిశ్రా సంతకం చేయగా, భారత్ లోని ఎడిబి కంట్రీ డైరెక్టర్ తకో కొనేషీ ఎడిబి తరఫున సంతకం చేశారు.
పారిశ్రామిక సదుపాయాలు, రవాణా ప్రవేశద్వారాలు, వినియోగ కేంద్రాల మధ్య నిరాటంకమైన అనుసంధానత పెంచడానికి ఋ ప్రాజెక్టు కీలకం. ఇది సికెఐసి లక్ష్యిత పరిశ్రమల ఉత్పాదక ఖర్చును తగ్గించడమే కాక,లాజిస్టిక్స్ను తగ్గించి, వాటి పోటీతత్వాన్ని ప్రోత్సహిస్తుందని, మిశ్రా పేర్కొన్నారు.
ఎడిబి మద్దతుతో సికెఐసి సమగ్రాభివృద్ధి ప్రణాళిక కింద కారిడార్ అభివృద్ధి కోసం గుర్తించిన ప్రాధాన్యత కలిగిన మౌలిక సదుపాయాల ప్రాజెక్టులలో ఈ ప్రాజెక్టు ఒకటని కొనోషీ అన్నారు. పారిశ్రామిక వృద్ధి కేంద్రాల సమగ్ర అభివృద్ధికి అవసరమైన రవాణా, ఇంధన,, పట్టణ మౌలిక సదుపాయాలను కల్పించడం ద్వారా పారిశ్రామిక పరివర్తనను ప్రోత్సహించడం అన్నది సంపూర్ణ లక్ష్యమని ఆయన చెప్పారు.
తమిళనాడులోని చెన్నై, కన్యాకుమారి మద్య గల 32లోని 23 జిల్లాలలో సికెఐసి ప్రభావం గల ప్రాంతాలలో 590 కిమీల రాష్ట్ర హైవేలను ఈ ప్రాజెక్టు ఆధునీకరించనుంది. పారిశ్రామక కేంద్రాల అనుసంధానతను, లోతట్టు ప్రాంతాలు, ఓడరేవులతో పెంచడం అన్నది భారత ఉత్పత్తి రంగం అంతర్జాతీయ ఉత్పత్తి నెట్వర్క్లలోనూ, గ్లోబల్ విలువ లంకెలలోనూ భాగస్వాములయ్యేందుకు అవకాశాన్ని పెంచి, కారిడార్ పొడవునా ఉద్యోగాలను సృష్టిస్తుంది.
ఎడిబి దీర్ఘకాలిక కార్పొరేట్ వ్యూహమైన, స్ట్రాటజీ 2030కు అనుగుణంగా, ఈ ప్రాజెక్టు స్థిరత్వాన్ని, పర్యావరణ మార్పు స్థితిస్థాపకత, రహదారి భద్రతల పై ప్రాజెక్టు ప్రాముఖ్యతను ఇస్తుంది. రహదారి ప్రాజెక్టుల దీర్ఘకాలిక నిర్వహణ కోసం ఏడు ఏళ్ళ కాంట్రాక్టులను ఇచ్చారు. హైవేల ఆధునీకరణలో మెరుగైన డ్రైనేజీ, కీలకమైన ప్రాంతాలలో రహదారి కరకట్టల ఎత్తు పెంపు, వంతెనలు, కల్వర్టుల కొలతలను మార్చడం సహా పలు వాతావరణ మార్పు అనుసరణ చర్యలను పొందుపరుస్తున్నారు. రహదారి పర్యవేక్షణ, అమలు కోసం ఆధునిక సాంకేతిక పరిజ్ఞానం ద్వారా రహదారి భద్రతను మెరుగుపరిచే కార్యక్రమాలను ఈ ప్రాజెక్టు బలోపేతం చేస్తుంది. అదనంగా, తమిళనాడు హైవేలు, మైనర్ పోర్టుల శాఖ ప్రణాళిక సామర్ధ్యాన్ని మెరుగుపరిచేందుకు ప్రాజెక్టు తోడ్పడుతుంది.
అత్యంత దారిద్య్రాన్ని నిర్మూలించడం కోసం తమ నిరంతర కృషితో పాటుగా, సంపన్నమైన, కలుపుకుపోయే, బలమైన, పాలనీయ ఆసియా, పసిఫిక్ ప్రాంతాలను సాధించేందుకు ఎడిబి కట్టుబడి ఉంది, 1966లో స్థాపించిన ఈ బ్యాంకు 68 మంది సభ్యులకు చెందింది - ఇందులో 49మంది ఈ ప్రాంతానికి చెందినవారు.
ప్రధాన మంత్రి కార్యాలయం
దేశంలోనే తొలిసారిగా దిల్లీ మెట్రో మెజెంటా మార్గంలో డ్రైవర్ రహిత రైళ్లను 28 డిసెంబర్ న ప్రారంభించనున్న ప్రధాని
విమానాశ్రయ ఎక్స్ప్రెస్ మార్గంలో, 'నేషనల్ కామన్ మొబిలిటీ కార్డ్' సేవలను కూడా ప్రారంభించనున్న ప్రధాని
దేశంలోనే తొలిసారిగా, దిల్లీ మెట్రోకు చెందిన మెజెంటా మార్గంలో  డ్రైవర్ రహిత రైళ్ల రాకపోకలను ప్రధాని శ్రీ నరేంద్ర మోదీ ప్రారంభించనున్నారు. దీంతోపాటు, విమానాశ్రయ ఎక్స్ప్రెస్ మార్గంలో, 'నేషనల్ కామన్ మొబిలిటీ కార్డ్' పూర్తిస్థాయి సేవలను కూడా ప్రారంభించనున్నారు. సోమవారం ఉదయం 11 గంటలకు వీడియో కాన్ఫరెన్స్ ఈ కార్యక్రమం నిర్వహిస్తారు.
సౌకర్యవంతమైన, మెరుగైన ప్రయాణాల్లో నవశకాన్ని ఈ ఆవిష్కరణలు చాటుతాయి. డ్రైవర్ రహిత రైళ్లు సంపూర్ణ స్వయంచాలితంగా, మానవ తప్పిదాలకు ఆస్కారం లేకుండా ఉంటాయి. మెజెంటా మార్గం తర్వాత, వచ్చే ఏడాది సగం నాటికి పింక్ మార్గంలోనూ డ్రైవర్ రహిత సేవలు అందుబాటులోకి వస్తాయని అంచనా.
రూపే కార్డు కలిగిన ఎవరైనా, సంపూర్ణంగా పనిచేసే 'నేషనల్ కామన్ మొబిలిటీ కార్డు' ద్వారా విమానాశ్రయ ఎక్స్ప్రెస్ మార్గంలో ప్రయాణించవచ్చు. మొత్తం దిల్లీ మెట్రో నెట్వర్క్లో 2022 నాటికి ఈ సౌకర్యం అందుబాటులోకి వస్తుంది.
రక్షణ మంత్రిత్వ శాఖ
భారత నావికాదళం కేంద్రాలను సందర్శించిన యుఏఈ నేవీ ఎస్.ఎం.ఈ. ప్రతినిధి బృందం
- విజయవంతంగా ముగిసన సందర్శన.. ఫలప్రదమైన చర్చలు
భారత నావికాదళం కేంద్రాలను సందర్శించిన యుఏఈ నేవీ ఎస్.ఎం.ఈ ప్రతినిధి బృందం సందర్శించింది. కల్నల్ డాక్టర్ అలీ సైఫ్ అలీ మెహ్రాజీ నేతృత్వంలోని ముగ్గురు సభ్యుల యుఏఈ నేవీ సబ్జెక్ట్ మేటర్  ప్రతినిధి బృందం 01 సెప్టెంబర్ 23న ప్రత్యేక వాతావరణ శాస్త్రం, సముద్ర శాస్త్రం, శిక్షణ మరియు వాతావరణ మోడలింగ్ కేంద్రంలో సందర్శించింది. ఈ బృందం నాలుగు రోజుల పర్యటన సందర్భంగా ఇండియన్ నేవీతో ప్రొఫెషనల్ ఇంటరాక్షన్ను విజయవంతంగా పూర్తి చేసింది. 01 సెప్టెంబర్ 23న న్యూ ఢిల్లీలోని రక్షణ శాఖ  ఇంటిగ్రేటెడ్ హెడ్క్వార్టర్స్ లో జరిగిన ద్వైపాక్షిక సమావేశం జరిగింది. ఇది అధికారుల సందర్శనలో కీలకమైన ముఖ్యాంశం. ఈ సందర్భంగా చేపట్టిన కార్యక్రమాలు వాటి ఫలితాల పట్ల రెండు నౌకాదళాలు తమ సంతృప్తిని వ్యక్తం చేశాయి. వాతావరణ శాస్త్రం మరియు సముద్ర శాస్త్ర రంగాలలో సహకారాన్ని మరింతగా పెంచుకోవడానికి అంగీకరించాయి. రెండు నౌకాదళాల పరస్పర ప్రయోజనాలను దృష్టిలో ఉంచుకుని ఫలవంతమైన చర్చలు జరిగేలా వ్యవస్థను సులభతరం చేసి, సాదర స్వాగతం పలికిన భారత నావికాదళానికి ఆతిథ్య ప్రతినిధి బృందం అధిపతి కల్నల్ డాక్టర్ అలీ సైఫ్ అలీ మెహ్రాజీ కృతజ్ఞతలు తెలిపారు. భారత నావికాదళం ద్వారా అభివృద్ధి చేయబడిన అత్యాధునిక సాంకేతికతలు, పద్ధతులు మరియు పరిశోధనా కార్యక్రమాలకు సాక్ష్యమివ్వడం, సహచరులతో నిమగ్నమవ్వడం ద్వారా పొందిన అంతర్దృష్టులకు యు.ఎ.ఈ.లకు నావికాదళం అత్యంత విలువైనది. ఈ కొత్త పరిజ్ఞానాన్ని ఉపయోగించుకోవడానికి, ఉమ్మడి పరిశోధన మరియు సహకారం కోసం అవకాశాలను అన్వేషించడానికి ప్రతినిధి బృందం ఎదురుచూస్తోంది. న్యూఢిల్లీలోని ఐ.హెచ్.క్యూ ఎంఓడీ  పర్యటనలో భాగంగా, కల్నల్ డాక్టర్ అలీ సైఫ్ అలీ మెహ్రాజీ రియర్ అడ్మిరల్ నిర్భయ్ బాప్నా, ఏసీఎన్ఎస్ ని కూడా కలిశారు. వాతావరణ నమూనాలు, సముద్ర పరిస్థితులు మరియు వాతావరణ మార్పులతోపాటు నౌకాదళ కార్యకలాపాలపై ప్రభావం చూపే ఇతర సంబంధిత రంగాల వంటి సవాళ్లను ఎదుర్కోవడంలో అంతర్జాతీయ సహకారం యొక్క ప్రాముఖ్యతను నొక్కి చెప్పేలా చర్చలు జరిగాయి. అందరికీ ఉజ్వలమైన మరియు సుస్థిరమైన భవిష్యత్తును సృష్టించేందుకు రెండు దేశాల నిబద్ధత మరియు అంకితభావానికి ఈ సందర్శన నిదర్శనం.